KÖZIGAZGATÁSI SZERZŐDÉS

2. sz. módosítása

TERVEZET

amely létrejött

|  |  |
| --- | --- |
| egyrészről  | **Tiszaújváros Város Önkormányzata**Székhely: 3580 Tiszaújváros, Bethlen G. út 7.Adószám: 15726463-2-05Képviseli: Dr. Fülöp György polgármester(a továbbiakban: **Városi** **Önkormányzat)** |
| továbbá a | **Tiszaújvárosi Polgármesteri Hivatal**Székhely: 3580 Tiszaújváros, Bethlen G. út 7.Adószám: 15350064-2-05Képviseli: Dr. Juhos Szabolcs jegyző(a továbbiakban: **Polgármesteri Hivatal**) |
| és a | **Tiszaújvárosi Roma Nemzetiségi Önkormányzat**Székhely: 3580 Tiszaújváros, Bethlen G. út 7.Adószám: 15769981-1-05Képviseli: Farkas Sándor elnök(a továbbiakban: **Nemzetiségi Önkormányzat,** együttesen: **Felek)** |

között az alulírott napon, helyen a következő feltételekkel:

Előzmény: Felek 2020. január 30. napján II/100-2/2020. számon közigazgatási szerződést, valamint 2020. március 31. napján II/100-6/2020. számon annak 1. számú módosítását kötötték együttműködésük tárgyában.

Felek a fenti közigazgatási szerződést

**közös megegyezéssel**

az alábbiak szerint úgy módosítják, hogy annak módosítással nem érintett részei változatlanok maradnak:

**1. A szerződés II. fejezet 2./ pontja az alábbiak szerint módosul:**

*Régi rendelkezés:*

„2./ A jegyzőkönyv elkészítése

A jegyzőkönyv elkészítéséről a Jogi és Igazgatási Osztály kijelölt munkatársa gondoskodik, melyet az elnök kérésére az ülést követő 15 napon belül megküld az illetékes Megyei Kormányhivatalnak.

A kijelölt munkatárs gondoskodik továbbá, a kivonatok elkészítéséről és azok érdekeltek részére történő megküldéséről, illetve ellátja a jegyzőkönyvek és határozatok számítógépes nyilvántartási feladatait.

*Új rendelkezés:*

„2./ A jegyzőkönyv elkészítése

A jegyzőkönyv elkészítéséről a Jogi és Igazgatási Osztály kijelölt munkatársa gondoskodik, melyet az elnök kérésére az ülést követő 15 napon belül megküld az illetékes Vármegyei Kormányhivatalnak.

A kijelölt munkatárs gondoskodik továbbá, a kivonatok elkészítéséről és azok érdekeltek részére történő megküldéséről, illetve ellátja a jegyzőkönyvek és határozatok számítógépes nyilvántartási feladatait.”

**2. A szerződés III. fejezet I.3./ pontjának ötödik francia bekezdése az alábbiak szerint módosul:**

*Régi rendelkezés:*

„*(1.3./ A nemzetiségi önkormányzat költségvetése tartalmazza):*

* a költségvetési év azon fejlesztési céljait, amelyek megvalósításához a Gst. 8. § (2) bekezdés f) pontja szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,”

*Új rendelkezés:*

„*(1.3./ A nemzetiségi önkormányzat költségvetése tartalmazza):*

- a költségvetési év azon fejlesztési céljait, amelyek megvalósításához a Gst. 8. § (2) bekezdés szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,”

**3. A szerződés III. fejezet 3.1./ pontja az alábbiak szerint módosul:**

*Régi rendelkezés:*

„3.1./ Költségvetési határozat hiányában kiadások nem teljesíthetők. A költségvetési határozat törvényességéért, bevételi és kiadási előirányzatainak teljesítéséért, kötelezettségvállalásaiért és tartozásaiért kizárólag a Nemzetiségi Önkormányzat felel. Az esetleges adósságrendezési eljárás során a Nemzetiségi Önkormányzat tartozásaiért a Városi Önkormányzat nem tartozik felelősséggel.

A Nemzetiségi Önkormányzat előirányzatai a Nemzetiségi Önkormányzat újabb költségvetési határozatával módosíthatók. Ha a Nemzetiségi Önkormányzat eredeti előirányzatán felül többletbevételt ér el, bevétel kiesése van, illetve kiadási előirányzatán belül átcsoportosítást hajt végre, módosítania kell határozatát.

A Nemzetiségi Önkormányzat Képviselő-testülete a döntése szerinti időpontokban, de legkésőbb a tárgyévet követő február 28-ig december 31-ei hatállyal módosítja a költségvetési határozatát.”

*Új rendelkezés:*

„3.1./ Költségvetési határozat hiányában kiadások nem teljesíthetők. A költségvetési határozat törvényességéért, bevételi és kiadási előirányzatainak teljesítéséért, kötelezettségvállalásaiért és tartozásaiért kizárólag a Nemzetiségi Önkormányzat felel. Az esetleges adósságrendezési eljárás során a Nemzetiségi Önkormányzat tartozásaiért a Városi Önkormányzat nem tartozik felelősséggel.

A Nemzetiségi Önkormányzat előirányzatai a Nemzetiségi Önkormányzat újabb költségvetési határozatával módosíthatók. Ha a Nemzetiségi Önkormányzat eredeti előirányzatán felül többletbevételt ér el, bevétel kiesése van, illetve kiadási előirányzatán belül átcsoportosítást hajt végre, módosítania kell határozatát.

A Nemzetiségi Önkormányzat Képviselő-testülete a döntése szerinti időpontokban, valamint az Áht. 34. § (4) bekezdésében foglaltak szerint módosítja a költségvetési határozatát.”

**4. A szerződés III. fejezet 3.6./ pontja az alábbiak szerint módosul:**

*Régi rendelkezés:*

„3.6./ A Nektv. 133. §-a alapján a Nemzetiségi Önkormányzat önálló pénzforgalmi számlával rendelkezik, amit a Városi Önkormányzat által választott számlavezetőnél vezet. A Nemzetiségi Önkormányzat vállalja, hogy költségvetési gazdálkodásával és pénzellátásával kapcsolatos minden pénzforgalmát a 11734114-15769981 számú főszámláján bonyolít.”

*Új rendelkezés:*

„3.6./ Az Njtv. 133. §-a alapján a Nemzetiségi Önkormányzat önálló pénzforgalmi számlával rendelkezik. A Nemzetiségi Önkormányzat vállalja, hogy költségvetési gazdálkodásával és pénzellátásával kapcsolatos minden pénzforgalmát a 11734114-15769981 számú főszámláján bonyolít.”

**5. A szerződés III. fejezet 3.7./ pontja az alábbiak szerint módosul:**

*Régi rendelkezés:*

„3.7./ A számláról az utalás a Nemzetiségi Önkormányzat elnökének utalványozását követően az Elektra rendszerben történik, a Pénzügyi, Fejlesztési és Városüzemeltetési Osztály kijelölt munkatársai közreműködésével.”

*Új rendelkezés:*

„3.7./ A számláról az utalás a Nemzetiségi Önkormányzat utalványozásra jogosult személye általi utalványozását követően az Elektra rendszerben történik, a Pénzügyi, Fejlesztési és Városüzemeltetési Osztály kijelölt munkatársai közreműködésével.”

**6. A szerződés III. fejezet 4-7./ pontjainak sorrendje az alábbiak szerint módosul:**

*Régi rendelkezés:*

„4./ A kötelezettségvállalás és ellenjegyzés rendje

4.1./ A Nemzetiségi Önkormányzat nevében a feladatok ellátása (végrehajtása) során fizetési vagy más teljesítési kötelezettséget vállalni (a továbbiakban: kötelezettségvállalás) kizárólag az elnök, távollétében, vagy összeférhetetlensége, érintettsége esetén az általa írásban felhatalmazott Nemzetiségi Önkormányzati képviselő jogosult.

4.2./ Kötelezettségvállalás 200 E Ft felett csak írásban és a kötelezettségvállalás pénzügyi ellenjegyzése után történhet, a Gazdálkodási Szabályzatban rögzített módon. A kötelezettségvállalás bizonylata szerződés, megrendelés, megállapodás, illetve kötelezettségvállalási bizonylat.

4.3./ A Pénzügyi, Fejlesztési és Városüzemeltetési Osztály kijelölt munkatársa gondoskodik valamennyi kötelezettségvállalás nyilvántartásba vételéről az Ávr. 56. § (1) bekezdése alapján. A kötelezettségvállalás nyilvántartására a Polgármesteri Hivatalnál alkalmazott ASP Gazdálkodásprogrammal és kötelezettségvállalási bizonylat alkalmazásával kerül sor.

4.4./ A Nemzetiségi Önkormányzat nevében vállalt kötelezettség pénzügyi ellenjegyzésére a Pénzügyi, Fejlesztési és Városüzemeltetési Osztály osztályvezetője, osztályvezető-helyettesei és csoportvezető jogosult.

5./ Utalványozás és ellenjegyzés

A Nemzetiségi Önkormányzatnál a kiadás teljesítésének, a bevétel beszedésének vagy elszámolásának elrendelésére (a továbbiakban: utalványozásra) a Nemzetiségi Önkormányzat elnöke, akadályoztatása esetén az elnökhelyettes jogosult, a banki kifizetésekhez kapcsolódó utalványrendeleten, illetve bevételi és kiadási pénztárbizonylatokon. Utalványozni csak az érvényesítés után lehet. Pénzügyi teljesítésre az utalványozás után és az utalványozás ellenjegyzése mellett kerülhet sor. Utalvány ellenjegyzésére a Pénzügyi, Fejlesztési és Városüzemeltetési Osztály osztályvezetője, osztályvezető-helyettesei és csoportvezető jogosult.

6./ Érvényesítés

Az érvényesítést a Pénzügyi, Fejlesztési és Városüzemeltetési Osztály kijelölt munkatársa végzi.

7./ Teljesítés igazolása

A Nemzetiségi Önkormányzat kiadásainak teljesítés igazolására Tiszaújváros Város Önkormányzata jegyzőjének, vagy aljegyzőjének szignálása után a Nemzetiségi Önkormányzat elnöke, akadályoztatása esetén az elnökhelyettes jogosult.

A teljesítés igazolása a kiadás utalványozása előtt történik. A teljesítést az igazolás dátumának és a teljesítés tényére történő utalás megjelölésével, az arra jogosult személy aláírásával kell igazolni a Polgármesteri Hivatalban erre rendszeresített bélyegző alkalmazásával.”

*Új rendelkezés:*

4./ A kötelezettségvállalás éspénzügyiellenjegyzés rendje

„4.1./ A Nemzetiségi Önkormányzat nevében a feladatok ellátása (végrehajtása) során fizetési vagy más teljesítési kötelezettséget vállalni (a továbbiakban: kötelezettségvállalás) kizárólag az elnök, távollétében, vagy összeférhetetlensége, érintettsége esetén az általa írásban felhatalmazott Nemzetiségi Önkormányzati képviselő jogosult.

4.2./ Kötelezettségvállalás 200 E Ft felett csak írásban és a kötelezettségvállalás pénzügyi ellenjegyzése után történhet, a Gazdálkodási Szabályzatban rögzített módon. A kötelezettségvállalás bizonylata szerződés, megrendelés, megállapodás, illetve kötelezettségvállalási bizonylat.

4.3./ A Pénzügyi, Fejlesztési és Városüzemeltetési Osztály kijelölt munkatársa gondoskodik valamennyi kötelezettségvállalás nyilvántartásba vételéről az Ávr. 56. § (1) bekezdése alapján. A kötelezettségvállalás nyilvántartására a Polgármesteri Hivatalnál alkalmazott ASP Gazdálkodásprogrammal és kötelezettségvállalási bizonylat alkalmazásával kerül sor.

4.4./ A Nemzetiségi Önkormányzat nevében vállalt kötelezettség pénzügyi ellenjegyzésére a Pénzügyi, Fejlesztési és Városüzemeltetési Osztály osztályvezetője, osztályvezető-helyettesei és csoportvezető jogosult.

5./ Teljesítés igazolása

A Nemzetiségi Önkormányzat kiadásainak teljesítés igazolására Tiszaújváros Város Önkormányzata jegyzőjének, vagy aljegyzőjének szignálása után a Nemzetiségi Önkormányzat elnöke, akadályoztatása esetén az elnökhelyettes jogosult.

A teljesítés igazolása a kiadás utalványozása előtt történik. A teljesítést az igazolás dátumának és a teljesítés tényére történő utalás megjelölésével, az arra jogosult személy aláírásával kell igazolni a Polgármesteri Hivatalban erre rendszeresített bélyegző alkalmazásával.

6./ Érvényesítés

Az érvényesítést a Pénzügyi, Fejlesztési és Városüzemeltetési Osztály kijelölt munkatársa végzi.

7./ Utalványozás és ellenjegyzés

A Nemzetiségi Önkormányzatnál a kiadás teljesítésének, a bevétel beszedésének vagy elszámolásának elrendelésére (a továbbiakban: utalványozásra) a Nemzetiségi Önkormányzat elnöke, akadályoztatása esetén az elnökhelyettes jogosult, a banki kifizetésekhez kapcsolódó utalványrendeleten, illetve bevételi és kiadási pénztárbizonylatokon. Utalványozni csak az érvényesítés után lehet. Pénzügyi teljesítésre az utalványozás után és az utalványozás ellenjegyzése mellett kerülhet sor. Utalvány ellenjegyzésére a Pénzügyi, Fejlesztési és Városüzemeltetési Osztály osztályvezetője, osztályvezető-helyettesei és csoportvezető jogosult.

A gazdálkodási jogkörökkel kapcsolatos összeférhetetlenségi szabályokat a nemzetiségi önkormányzat belső szabályzata tartalmazza.”

**7. A szerződés III. fejezet 10.2./ pontja az alábbiak szerint módosul:**

*Régi rendelkezés:*

„10.2./ A Bkr. 15. § (9) bekezdése szerint a helyi önkormányzat és az irányítása alá tartozó költségvetési szervek belső ellenőrzési feladatait a Tiszaújváros Város Önkormányzata Képviselő-testületének döntése (174/2017. (XII.21.) határozat) alapján ellátja az irányító szerv által foglalkoztatásra irányuló jogviszonyban alkalmazott 2 fő belső ellenőr. A Bkr. 15. § (1) bek. szerinti személyi és tárgyi feltételek biztosításáról a Polgármesteri Hivatal gondoskodik. A belső ellenőrzés eljárási és dokumentációs részletszabályait a Polgármesteri Hivatal belső ellenőrzési kézikönyve és a Bkr. vonatkozó rendelkezései tartalmazzák.”

*Új rendelkezés:*

„10.2./ A Tiszaújvárosi Roma Nemzetiségi Önkormányzat működésével kapcsolatos – az Áht. 70. §-ában meghatározott – belső ellenőrzési feladatokat a Polgármesteri Hivatal által foglalkoztatásra irányuló jogviszonyban alkalmazott belső ellenőr látja el az Njtv. 80. § (3) bekezdés d) pontjában foglaltak érvényesítése érdekében. A Bkr. 15. § (1) bekezdés szerinti személyi és tárgyi feltételek biztosításáról a Polgármesteri Hivatal gondoskodik. A belső ellenőrzés eljárási és dokumentációs részletszabályait a Polgármesteri Hivatal belső ellenőrzési kézikönyve és a Bkr. vonatkozó rendelkezései tartalmazzák.”

**8. A szerződés III. fejezet 10.3./ pontja az alábbiak szerint módosul:**

*Régi rendelkezés:*

„10.3./ A Bkr. 30. - 31. §-ai alapján a belső ellenőrzési vezető elkészítette a Nemzetiségi Önkormányzat 2018-2021. közötti időszakra vonatkozó stratégiai ellenőrzési tervét és az adott év belső ellenőrzési tervét.”

*Új rendelkezés:*

„10.3./ Az ellenőrzési munka megtervezéséhez a Bkr. 29. § (1) bekezdés alapján a belső ellenőrzési vezető készíti a Nemzetiségi Önkormányzat kockázatelemzéssel alátámasztott stratégiai ellenőrzési tervét és az adott évre vonatkozó éves ellenőrzési tervét.”

**9. A szerződés III. fejezet 10.4./ pontja az alábbiak szerint módosul:**

*Régi rendelkezés:*

„10.4./ A belső ellenőrzési tevékenység ellátása során elsődleges szempontként figyelembe vételre kerültek a Bkr. 21. §-ának előírásai, a belső ellenőrzési fókusz kialakításánál pedig a Nemzetiségi Önkormányzat teljes tevékenysége, különös tekintettel a költségvetési bevételek és kiadások felhasználására és elszámolására, valamint az önkormányzati vagyon megóvására és a vagyonnal történő felelős gazdálkodás vizsgálatára.”

*Új rendelkezés:*

„10.4./ A belső ellenőrzési tevékenység ellátása során elsődleges szempontként kell figyelembe venni a Bkr. 21. §-ának előírásait, a belső ellenőrzési fókusz kialakításánál pedig a Nemzetiségi Önkormányzat teljes tevékenységét, különös tekintettel a költségvetési bevételek és kiadások felhasználására és elszámolására, valamint az önkormányzati vagyon megóvására és a vagyonnal történő felelős gazdálkodás vizsgálatára.”

**10. A szerződés III. fejezet 11.4./ pontja az alábbiak szerint módosul:**

*Régi rendelkezés:*

„11.4./ Jelen közigazgatási szerződésben nem szabályozott kérdésekben az Áht., az Ákr., a Nektv. és az Mötv. rendelkezéseit, illetve ennek hiányában a Ptk. szerződésekre vonatkozó általános szabályait kell alkalmazni.

 Felek hozzájárulnak jelen közigazgatási szerződés főbb tartalmi elemeinek nyilvánosságra hozatalához.”

*Új rendelkezés:*

„11.4./ Jelen közigazgatási szerződésben nem szabályozott kérdésekben az Áht., az Ákr., az Njtv. és az Mötv. rendelkezéseit, illetve ennek hiányában a Ptk. szerződésekre vonatkozó általános szabályait kell alkalmazni.

 Felek hozzájárulnak jelen közigazgatási szerződés főbb tartalmi elemeinek nyilvánosságra hozatalához.”

**11. A szerződés módosítása 2023. március 1. napján lép hatályba.**

Felek a szerződésmódosítást, mint akaratukkal mindenben megegyezőt elfogadják és helybenhagyólag aláírják.

Jelen szerződésmódosítás 3 eredeti példányban készült, melyből 1 példány a Nemzetiségi Önkormányzatot, 2 példány pedig a Városi Önkormányzatot illeti meg.

Tiszaújváros, 2023. február …..

|  |  |
| --- | --- |
|  …………………………. **Dr. Fülöp György polgármester**  **Tiszaújváros Város Önkormányzata**  **képviseletében** | …………………………………….**rék Dr. Juhos Szabolcs jegyző**TiszaújvárosiPolgármesteri Hivatal képviseletében  |

………………………….

 **Farkas Sándor elnök**

Tiszaújvárosi Roma Nemzetiségi Önkormányzat

 képviseletében

A pénzügyi ellenjegyzés megtörtént:

2023. február ……

……………………………..

Makrányiné Tamási Tünde

 osztályvezető